Diari Oficial de la Generalitat Valenciana


Sumari del DOGV 5771, del 27-05-2008 (2008/6530)

ORDE de 22 de maig de 2008, del conseller de Justícia i Administracions Públiques, per la qual es deleguen determinades atribucions en el Servici Valencià d'Ocupació i Formació (SERVEF).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6530


Data del document
:   22-05-2008

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * Servici Valencià d'Ocupació i Formació
    * delegació de poders
    * competència administrativa

ORDE de 22 de maig de 2008, del conseller de Justícia i Administracions Públiques, per la qual es deleguen determinades atribucions en el Servici Valencià d'Ocupació i Formació (SERVEF). [2008/6530]  
L'Orde de 4 d'octubre de 2005, del conseller de Justícia i Administracions Públiques, va delegar atribucions en matèria de personal, pròpies de la competència del conseller, en distints òrgans de l'administració del Consell, entre els quals estava el Servici Valencià d'Ocupació i Formació (SERVEF), organisme autònom adscrit a la conselleria d'Economia, Hisenda i Ocupació.  
La persistència dels objectius que, en el seu dia, van justificar la delegació unit a l'actual distribució de competències en l'esmenatat organisme autònom, fan necessària l'adaptació de l'esmentada Orde de delegació, a la nova situació orgànica, a fi d'aconseguir una major agilitat i simplificació en la gestió i resolució dels assumptes que en matèria de personal i funció pública corresponen a este departament.  
En conseqüència, i de conformitat amb el que preveu l'article 63 de la Llei 5/1983, de 30 de desembre, del Consell, en relació amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Article 1   
Delegar en la Secretaria General del SERVEF els nomenaments i cessament del personal funcionari interí i la contractació i cessament del personal laboral temporal en els supòsits següents:  
1.1. En el cas del personal funcionari interí   
- Substitucions de funcionaris en llocs d'atenció directa, per alguna de les causes següents:  
a) Incapacitat temporal.  
b) Permís per maternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Llicències sense retribució.  
g) Plans de vacances.   
h) Permís sindical.   
i) Permís per campanya electoral.  
- Excés o acumulació de tasques per un termini màxim de sis mesos, dins d'un període de dotze mesos.   
- Execució de programes de caràcter temporal.  
1.2 En el cas del personal laboral temporal   
- Substitucions en llocs laborals d'atenció directa, per alguna de les causes següents:  
a) Incapacitat temporal.  
b) Permís per maternitat, adopció o acolliment de menors.  
c) Permís per matrimoni.   
d) Permís per lactància.   
e) Reduccions de jornada.  
f) Plans de vacances.   
g) Permís sindical.   
h) Permís per campanya electoral.  
- Acumulació de tasques per un termini inferior a sis mesos.  
- Contracte d'obra o servici.  
Article 2  
Amb l'exclusiva finalitat d'atendre les substitucions temporals dels llocs d'atenció directa detallats en l'article anterior, i únicament en els supòsits assenyalats, es podran constituir, respectant en tot cas els criteris establits en l'Orde de 17 de gener de 2006, de la conselleria de Justícia i Administracions Públiques, sobre la regulació de les borses d'ocupació temporal per a proveir provisionalment llocs de treball de l'administració del Govern Valencià, borses d'ocupació específiques per a substitucions temporals en llocs d'atenció directa, en el SERVEF, corresponent a este organisme autònom la seua gestió.  
Article 3  
Per al seguiment de la constitució i funcionament de la borsa prevista en l'article anterior, la Comissió de Seguiment de les Borses d'Ocupació Temporal, constituïda a l'empara de l'article 12 de l'Orde de 17 de gener de 2006, de la conselleria de Justícia i Administracions Públiques, podrà acordar la creació de comissions delegades especifiques.  
Article 4  
1. Les resolucions administratives que s'adopten per delegació, indicaran expressament esta circumstància i es consideraran dictades per l'òrgan delegatori.   
2. Així mateix, en els contractes laborals que es formalitzen en virtut de la delegació de l'exercici de competències que mitjançant esta orde s'efectua, es farà constar expressament esta circumstància, considerant-se formalitzats per l'òrgan delegatori.   
DISPOSICIÓ ADDICIONAL PRIMERA  
Quan el SERVEF no constituïsca les borses d'ocupació específiques a què es referix l'article 2 d'esta orde i cobrisca les substitucions a través de les borses constituïdes per la Direcció General competent en matèria de funció pública, es retrà compte a esta dels nomenaments i cessament efectuats.  
DISPOSICIÓ ADDICIONAL SEGONA  
Les referències als òrgans directius contingudes en esta orde, s'entendran realitzats als que en cada moment exercisquen les seues funcions, segons les normes d'organització del SERVEF.  
DISPOSICIÓ DEROGATÒRIA  
Queda expressament derogada l'Orde de la conselleria de Justícia i Administracions Públiques de 4 d'octubre de 2005, per la qual es deleguen determinades atribucions en diversos òrgans de l'administració del Govern Valencià, en aquells apartats que fan referència a òrgans del SERVEF.  
DISPOSICIÓ FINAL  
Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana.   
València, 22 de maig de 2008.- El conseller de Justícia i Administracions Públiques: Fernando de Rosa Torner.